b"\n_START_ARTICLE_\nPudder\n_START_PARAGRAPH_\nPudder er et kosmetikprodukt. Dets konsistens kan v\xc3\xa6re enten l\xc3\xb8st eller presset (dvs. det l\xc3\xa6gges p\xc3\xa5 med en dertil indrettet pudderkvast eller svamp)._NEWLINE_Pudder skal bruges p\xc3\xa5 huden, typisk for at d\xc3\xa6kke eventuelle sm\xc3\xa5fejl bumser eller ar. Pudder kan ogs\xc3\xa5, g\xc3\xb8re s\xc3\xa5dan at du kan f\xc3\xa5 en anden hudfarve, alts\xc3\xa5 hvis du er bleg, kan man bruge en lidt m\xc3\xb8rkere pudder, s\xc3\xa5 du f\xc3\xa5r en anden nuance.Pudder har forskellige nuancer, som kan tilpasses enhver hudtype.\n_START_SECTION_\nHistorie\n_START_PARAGRAPH_\nI ren\xc3\xa6ssancen brugte kvinderne helt hvidt pudder i ansigtet. Dog indeholdte dette pudder tungmetaller og bly, der slog revner i huden. Derfor d\xc3\xb8de mange mennesker i en ung alder af blyforgiftning. Dog har videnskaben videreudviklet pudderet, som i dag kan bruges uden problemer. Ludvig 14. holdt ikke af pudder og tog det ikke i brug f\xc3\xb8r mod slutningen af sin regeringstid. Det kom ikke i almindelig brug f\xc3\xb8r i 1690'erne \xe2\x80\x93 Samuel Pepys n\xc3\xa6vner det slet ikke i sin dagbog,  som han f\xc3\xb8rte frem til 1669.\n_START_SECTION_\nP\xc3\xa5f\xc3\xb8relse\n_START_PARAGRAPH_\nMan kan bruge presset pudder alene p\xc3\xa5 huden, uden en foundation/makeupcreme under. Det l\xc3\xb8se pudder skal derimod l\xc3\xa6gges over en foundation for at f\xc3\xa5 det til at holde hele dagen og g\xc3\xb8re huden mat._NEWLINE_Dog skal man huske p\xc3\xa5 at pudder kan indeholde allergifremkaldende stoffer. Man kan v\xc3\xa6lge et produkt uden parfume og E-numre \xe2\x80\x93 men samtidig v\xc3\xa6re opm\xc3\xa6rksom p\xc3\xa5, at der i kosmetik uden konserveringsmidler, kan udvikles bakterier og svampe, der i sig selv kan fremkalde allergi."